GLOW กำไรโตด้วยรายการพิเศษ
การเติบโตของผลการดำเนินงาน สำหรับ บริษัท โกลว์ พลังงาน จำกัด (มหาชน) หรือ GLOW ถือว่าเป็นเรื่องปกติ เพราะสามารถสร้างผลกำไรมาอย่างสม่ำเสมอ อย่างปี 2557 มีกำไรสุทธิ 9,138.89 ล้านบาท ต่อมาปี 2558 มีกำไรสุทธิ 8,355.42 ล้านบาท และปี 2559 มีกำไรสุทธิ 8,953.13 ล้านบาท
2 ก.พ. 2561

คุณค่าบริษัท
การเติบโตของผลการดำเนินงาน สำหรับ บริษัท โกลว์ พลังงาน จำกัด (มหาชน) หรือ GLOW ถือว่าเป็นเรื่องปกติ เพราะสามารถสร้างผลกำไรมาอย่างสม่ำเสมอ อย่างปี 2557 มีกำไรสุทธิ 9,138.89 ล้านบาท ต่อมาปี 2558 มีกำไรสุทธิ 8,355.42 ล้านบาท และปี 2559 มีกำไรสุทธิ 8,953.13 ล้านบาท
เข้าสู่ผลการดำเนินงานปี 2560  (สิ้นสุดวันที่ 31 ธันวาคม 2560) บริษัทยังคงทำกำไรโตได้อีก 9,075.95 ล้านบาท หรือ 6.20 บาทต่อหุ้น จากงวดเดียวกันของปีก่อน 8,953.13 ล้านบาท หรือ 6.12 บาทต่อหุ้น สวนทางกับรายได้ที่ลดลงอย่างชัดเจน
อย่างรายได้จากการขายปี 2560 ทำได้เพียง 50,311.19 ล้านบาท แต่ในปี 2559 ทำได้มากถึง 51,901.87 ล้านบาท อีกทั้งรายได้ดอกเบี้ยจากสัญญาเช่าการเงินลดลงเหลือ 567.29 ล้านบาท จากงวดเดียวกันของปีก่อนทำได้ 665.36 ล้านบาท  และกำไรขั้นต้นลดลงเหลือ 13,157.72 ล้านบาท จากงวดเดียวกันของปีก่อน 14,088.13 ล้านบาท
ทั้งนี้จากที่กำไรสุทธิมีการเพิ่มขึ้น เนื่องจาก…มีรายการพิเศษเข้ามานั่นเอง…หลักคือ เงินชดเชยการสูญเสียรายได้จากบริษัทประกันจำนวน 318.66 ล้านบาท จากงวดเดียวกันของปีก่อนมีเพียง 12.56 ล้านบาท และที่สำคัญมีกำไรจากอัตราแลกเปลี่ยนเพิ่มขึ้น 950.14 ล้านบาท จากงวดเดียวกันของปีก่อนแค่ 83.64 ล้านบาท
ดังนั้นหากไม่รวมรายการพิเศษจากกำไรอัตราแลกเปลี่ยนและเงินชดเชยการสูญเสียรายได้จากบริษัทประกันที่รวมทั้ง 2 รายการจำนวน 1,269 ล้านบาท  บริษัทจะมีกำไรจากการดำเนินงานปกติปี 2560 แค่ 7,807 ล้านบาท เท่ากับว่าลดลง 11% จากงวดเดียวกันของปีก่อน     
อย่างไรก็ตามนักวิเคราะห์ บล.แลนด์ แอนด์ เฮ้าส์ คาดกำไรปกติไตรมาส 1 ปี 2561 ปรับตัวดีขึ้นจากไตรมาสก่อน และจากงวดเดียวกันของปีก่อน ตามปริมาณผลิตไฟฟ้าที่เพิ่มขึ้น เพราะไม่มีหยุดซ่อมบำรุงจำนวนมากเหมือนกับไตรมาส 1 ปี 2560 ที่มีโรงไฟฟ้า Gheco-1 ปิดซ่อมบำรุงใหญ่ตามแผน
ส่วนรายได้ค่าไฟฟ้า (AP) มีแนวโน้มลดลง ซึ่งเป็นไปตามสัญญาซื้อขายไฟฟ้าที่ลดลง และยังไม่มีกำลังผลิตใหม่เข้ามา ทำให้คาดว่ากำไรปี 2561-2562 จะลดลงเป็น 8,141 ล้านบาท และ 7,892 ล้านบาท  ตามลำดับ
อย่างไรก็ตาม ผลประกอบการปี 2561-2562 แม้ชะลอตัว แต่เราเชื่อว่าบริษัทยังสามารถจ่ายปันผลจูงใจ เนื่องจากดอกเบี้ยจ่ายมีแนวโน้มลดลง และการก่อสร้างโรงไฟฟ้า SPP ใหม่ทดแทนโรงเก่าในพื้นที่เดิมจะเริ่มทยอยใช้เงินลงทุนในปี 2561 เป็นต้นไป
แนะนำ “ถือ” ราคาเป้าหมาย 89 บาท เพื่อรับปันผล โดย 1) GLOW มีความน่าสนใจลงทุนในฐานะที่เป็นหุ้นปันผลในอัตราสูง (6-7% ต่อปี) คาดจ่ายปันผล 3.97 บาทต่อหุ้น หรือให้ Dividend Yield=4.7% ในครึ่งหลังของปี 2560 2) ราคาหุ้นยังมี upside gain อยู่เพิ่มขึ้น 5%
…
ผู้ถือหุ้นรายใหญ่
รายชื่อกรรมการ